
Riigihanke “Narva Joaoru puhkeala arhitektuurne ideekonkursi” (viitenumber 114509) ideekonkursi võitjate kinnitamine
Juhindudes Narva Linnavalitsuse Arhitektuuri- ja Linnaplaneerimise Ameti riigihanke „Narva Joaoru puhkeala arhitektuurne ideekonkurss” (viitenumber 114509) riigihangete seaduse (edaspidi RHS) alusel ideekonkursi kutses (edaspidi IK) ja võistlusjuhendis (edaspidi VJ) seatud nõuetest, Narva Linnavalitsuse 09.09.2009 korraldusega nr 1034-k moodustatud ideekonkursi žürii (edaspidi žürii) 11.12.2009 lõpp-protokollist ning kooskõlas Narva Linnavalitsuse põhimääruse punktiga nr 5.7.3

1. Kuulutada ideekonkursi võitjateks žürii liikmete hinnangute alusel ideekavand märgusõnaga SUUR JALUTUSKÄIK.

2. Määrata ideekonkursi II ja III koht jagamisele kahe ideekavandi vahel, mis on esitatud märgusõnadega TEE ja ŽILETT.

3. Ära märkida ideekavandid märgusõnadega NARVA ja VÕNGE.

4. Jagada ideekonkursi auhinnafond 990 000 eesti krooni järgmiselt:

4.1 peapreemia 360 000 EEK – ideekavandile märgusõnaga SUUR JALUTUSKÄIK;

4.2 teise ja kolmanda koha auhinnaraha 450 000 EEK – jagada kahes võrdses osas á 225 000 EEK ideekavanditele märgusõnadega TEE ja ŽILETT;
4.3 ergutusauhinnad á 90 000 EEK – äramärgitud ideekavanditele märgusõnadega NARVA ja VÕNGE. 

5. Teha käesolev korraldus osalejatele kirjalikult teatavaks viivitamata, kuid mitte hiljem kui 3 tööpäeva jooksul otsuse tegemisest arvates (RHS § 54 lg 1).

6. Käesoleva korralduse peale võib esitada vaidlustuse vaidlustuskomisjonile (Kiriku 2, 10130 Tallinn) riigihangete seaduses sätestatud korras 7 tööpäeva jooksul arvates päevast, millal osaleja sai teada või pidi teada saama oma õiguste rikkumisest või huvide kahjustamisest (RHS § 117 lg 1 ja lg 2 p 8-12, § 121 lg 1).

